**Jegyzőkönyv**

Készült: 2020. szeptember 24-én (csütörtök) 16.45-órakor tartott Litér Község Önkormányzat Pénzügyi, Gazdasági és Településfejlesztési nyílt bizottsági ülésén.

**Jelen vannak:**

Lukáts Gábor PB elnök

Auerbach János PB tag

Balogh László PB tag

Dr. Gyurika István Gábor PB tag

Heffler Gáborné PB tag

Horváthné Németh Erzsébet PB tag

Osváth Örs PB tag

**Meghívottak:**

Varga Mihály, polgármester

Szőnyegh Imre György alpolgármester

Bencze Éva, jegyző

Némethyné Brand Júlia pénzügyi csoportvezető

**Lukáts Gábor a** **Pénzügyi, Gazdasági és Településfejlesztési Bizottság elnöke (a továbbiakban: PB elnök)**

Megnyitom az ülést, köszöntöm a bizottság tagjait. Megállapítom, hogy a 9 fő bizottsági tagból 7 fő bizottsági tag jelen van, Kondics István, Zavada Csaba igazoltan van távol az ülés határozatképes.

 Van-e hozzászólás, kiegészítés a napirendi pontokat illetően?

**Varga Mihály polgármester**

Kérem plusz napirendi pontok felvételét, a városgondnokság étkeztetési támogatása és az árkok lefedése Litéren.

**Lukáts Gábor PB elnök**

Van-e hozzászólás, kiegészítés a napirendi pontokat illetően?

**Lukáts Gábor PB elnök**

Kérem kézfeltartással szavazzon, aki a napirendi pontokkal egyetért.

Pénzügyi, Gazdasági és Településfejlesztési Bizottság 7 igen szavazattal egyetért.

**Napirendi pontok**

**1.) 2020. évi Költségvetés módosítás**

 **Litér Község Önkormányzat**

 **Litéri Közös Önkormányzati Hivatal**

*Előadó: Varga Mihály polgármester*

**2.) Rendőr az út mentén” projekt megvitatása**

*Előadó: Varga Mihály polgármester*

**3.) Síkosságmentesítésre beérkezett pályázatok elbírálása**

*Előadó: Varga Mihály polgármester*

**4.) 21 fős kisbusz műszaki állapot felmérés ügye**

*Előadó: Varga Mihály polgármester*

**5.) Étkeztetés támogatása**

*Előadó: Varga Mihály polgármester*

**6.) Árkok lefedése**

*Előadó: Varga Mihály polgármester*

**7.) Vegyes ügyek**

**NAPIREND TÁRGYALÁSA**

**1.) 2020. évi Költségvetés módosítás**

*Előadó: Varga Mihály polgármester*

**Lukáts Gábor PB elnök**

Az első napirendi pont Litér Község Önkormányzatnak 2020. évi második módosítása.

Van-e szóbeli kiegészítés?

**Varga Mihály polgármester**

A kiküldött módosítási javaslatokat mindenki megkapta. Litér Önkormányzatánál a már elfogadott határozatok kerültek bele a módosításba. A 2020. évi költségvetési törvény kiegészítő támogatásai miatt emelni szükséges 10.528.533Ft összeggel a költségvetést, ezek az összegek már a 2020. évi költségvetésbe betervezésre kerültek, így a tartalékot növeli. Az önkormányzat bevételi és kiadási főösszege 1.046.571.496 Ft-ra változik.

Litéri Közös Önkormányzati Hivatalnál átadásra került a kiegészítő támogatás 212.500Ft összeggel. A Közös Hivatal bevételi és kiadási főösszege 73.253.341Ft-ra változik.

Litér Község Önkormányzatának 2020. évre vonatkozó összevont költségvetése 1.051.786.470Ft-ra módosul.

**Lukáts Gábor PB elnök**

Van-e kérdés, hozzászólás, javaslat? Mivel nincs, ezért felteszem szavazásra, ki az, aki elfogadásra javasolja a Litér Község Önkormányzata Képviselő-testület fele, Litér Község Önkormányzatának 2020. évi második költségvetési módosítását?

*A Pénzügyi, Gazdasági és Településfejlesztési Bizottság 7 igen szavazattal elfogadja*

**58/2020.(IX.24) PB határozat**

A Pénzügyi, Gazdasági és Településfejlesztési Bizottság 7 igen szavazattal elfogadásra javasolja Litér Község Önkormányzata Képviselő-testület fele az Litér Község Önkormányzatának 2020. évi II. módosítását 1.046.571.496Ft bevételi és kiadási főösszeggel.

Határidő: azonnal

Felelős: Lukáts Gábor PB elnök

**Lukáts Gábor PB elnök**

Van-e kérdés, hozzászólás, javaslat? Mivel nincs, ezért felteszem szavazásra, ki az, aki elfogadásra javasolja a Litér Község Önkormányzata Képviselő-testület fele, a Litéri Közös Önkormányzati Hivatal 2020. évi II. módosítását.

*A Pénzügyi, Gazdasági és Településfejlesztési Bizottság 7 igen szavazattal elfogadja*

**59/2020.(IX.24.) PB határozat**

A Pénzügyi, Gazdasági és Településfejlesztési Bizottság 7 igen szavazattal elfogadásra javasolja Litér Község Önkormányzata Képviselő-testület fele a Litéri Közös Önkormányzati Hivatal 2020. évi II. költségvetési módosítását 73.253.341Ft bevételei és kiadási főösszeggel.

Határidő: azonnal

Felelős: Lukáts Gábor PB elnök

**Lukáts Gábor PB elnök**

Van-e kérdés, hozzászólás, javaslat? Mivel nincs, ezért felteszem szavazásra, ki az aki elfogadásra javasolja a Litér Község Önkormányzata Képviselő-testület fele, Litéri Község Önkormányzatának 2020. évi II. összevont módosítását.

*A Pénzügyi, Gazdasági és Településfejlesztési Bizottság 7 igen szavazattal elfogadja*

**60/2020.(IX.24.) PB határozat**

A Pénzügyi, Gazdasági és Településfejlesztési Bizottság 7 igen szavazattal elfogadásra javasolja Litér Község Önkormányzata Képviselő-testület fele a Litéri Község Önkormányzatának 2020. évi II. összevont módosított költségvetését 1.051.786.470Ft bevételei és kiadási főösszeggel.

Határidő: azonnal

Felelős: Lukáts Gábor PB elnök

**2.) Rendőr az út mentén” projekt megvitatása**

*Előadó: Varga Mihály polgármester*

**Lukáts Gábor PB elnök**

Az második napirendi pont rendőr az út mentén.

Van-e szóbeli kiegészítés?

**Varga Mihály polgármester**

A Balatonalmádi Rendőrkapitányság a közbiztonság és a közlekedésbiztonság megerősítése, továbbá a balesetek megelőzése érdekében javaslatot tett a települések frekventáltabb útjai mellé életnagyságú, traffipaxos rendőrautó, rendőr táblák kihelyezését tervezi. A projektben szereplő rendőrautó tábla: Mobil, élethű nagyságú. kiöntve, hordozó füllel. Egy darab tábla 365.760Ft-ba kerülne az Önkormányzatnak.

**Horváthné Németh Erzsébet**

Településünkön már elhelyezésre került egy fix sebességellenőrző pont, emellett folyamatosan működik a mobil mérés is véleményem szerint nincs szükség további táblák kihelyezésére.

**Lukáts Gábor PB elnök**

Van-e kérdés, hozzászólás, javaslat? Mivel nincs, ezért felteszem szavazásra, ki az, aki az életnagyságú rendőrautó tábla megvásárlását és kihelyezését nem javasolja elfogadásra Litér Község Önkormányzata Képviselő-testület fele.

*A Pénzügyi, Gazdasági és Településfejlesztési Bizottság 7 igen szavazattal nem javasolja elfogadásra.*

**61/2020.(IX.24.) PB határozat**

A Pénzügyi, Gazdasági és Településfejlesztési Bizottság 7 igen szavazattal az életnagyságú rendőrautó tábla megvásárlását és kihelyezését nem javasolja elfogadásra Litér Község Önkormányzata Képviselő-testület fele.

Határidő: azonnal

Felelős: Lukáts Gábor PB elnök

**2.) Síkosságmentesítésre beérkezett pályázatok elbírálása**

*Előadó: Varga Mihály polgármester, Bencze Éva jegyző*

**Lukáts Gábor PB elnök**

Az harmadik napirendi pont a síkosságmentesítés Litéren.

Van-e szóbeli kiegészítés?

**Bencze Éva jegyző**

Pályázatot írtunk ki a község hóeltakarítási, síkosság-mentesítési feladatainak ellátására vonatkozóan a 2020.11.01. - 2025.04.15. közötti időszakra. A megadott határidőig csak egy árajánlat érkezett Tollner Károly egyéni vállalkozótól, amelyet a bíráló bizottság is javasolt Litér Község Képviselő-testületének. A 2020. évi költségvetésünkben már rendelkezésre áll az összeg, amely bruttó 2.540.000Ft.

 Hótolás 10.000Ft/óra, szórás 9.000Ft/óra, szóróanyag 21.000Ft/m3, készenléti díj december 1-től 6.000Ft/nap. A 2021-2025. évekre vonatkozóan 2.800.000Ft/év kerül kötelembe a költségvetésbe.

**Lukáts Gábor PB elnök**

Van-e kérdés, hozzászólás, javaslat? Mivel nincs, ezért felteszem szavazásra, ki az, aki elfogadásra javasolja a Litér Község Önkormányzata Képviselő-testület fele, hóeltakarítási, síkosság-mentesítési faladatok ellátására vonatkozóan Tollner Károly árajánlatát.

*A Pénzügyi, Gazdasági és Településfejlesztési Bizottság 7 igen szavazattal elfogadj*

**62/2020.(IX.24.) PB határozat**

A Pénzügyi, Gazdasági és Településfejlesztési Bizottság 7 igen szavazattal elfogadásra javasolja Litér Község Önkormányzata Képviselő-testület fele, 2020.11.01-2025.04.15. időszakra vonatkozóan Tollner Károly egyéni vállalkozó árajánlatát: hótolás 10.000Ft/óra, szórás 9.000Ft/óra, szóróanyag 21.000Ft/m3, készenléti díj 2020.12.01-től 6.000Ft/nap. A 2021-2025. évekre vonatkozóan bruttó 2.800.000Ft/év kerül be a költségvetésünkbe kötelemként.

Határidő: azonnal

Felelős: Lukáts Gábor PB elnök

**4.) 21 fős kisbusz műszaki állapot felmérés ügye**

*Előadó: Varga Mihály polgármester*

**Lukáts Gábor PB elnök**

A negyedik napirendi pont a 21 fős kisbusz tájékoztatás.

Van-e szóbeli kiegészítés?

**Varga Mihály polgármester**

A Veszprém Megyei Kormányhivatal által érkezett határozat alapján Litér Község Önkormányzatának tulajdonában levő LOW657 rendszámú gépjármű - az üzembentartó Balaton Ré-Busz (székhelye: Veszprém, Liszt F. u. 1.) kérésére – ideiglenesen kivonásra került a forgalomból. Megkeresésünkre az üzembentartó azt a tájékoztatást adta, hogy 2020. január óta fuvarmegbízás nem érkezett részükre.

A LOW657 rendszámú IVECO 21 fős kisbusz műszaki érvényessége 2020. 12.04.XYB029 pótkocsi - utánfutó műszaki érvényessége 2016. 07.08. napján lejárt.

**Lukáts Gábor PB elnök**

Van-e kérdés, hozzászólás, javaslat?

*A Pénzügyi, Gazdasági és Településfejlesztési Bizottság a tájékoztatót tudomásul vette.*

**5.) Étkeztetés támogatása**

*Előadó: Varga Mihály polgármester*

**Lukáts Gábor PB elnök**

Az ötödik napirendi pont az étkeztetés támogatása.

Van-e szóbeli kiegészítés?

**Varga Mihály polgármester**

A településüzemeltetésen dolgozó négy fő munkavállaló és a közfoglalkoztatásban résztvevő egy fő ingyenes szociális étkeztetésre nem jogosult dolgozó részére javaslom a napi egy melegétkezés biztosítását.

**Horváthné Németh Erzsébet PB tag**

Milyen formában tudnánk részükre biztosítani az étkezést?

**Bencze Éva jegyző**

Csak cafeteria elemként tudnánk ingyenes biztosítani, járulékot kellene az önkormányzatnak fizetnie és így bruttó 1.020Ft-ba kerülne egy fő napi étkeztetése.

**Lukáts Gábor PB elnök**

Településünkön nem csak a település üzemeltetésen dolgoznak, az ő részükre is biztosítani kellene ezt a juttatást. Úgy gondolom ez nem a munkáltató feladata. Az egy fő közfoglalkoztatottnak javaslom az egyszeri meleg étkezés biztosítását 2020. október 01-től, majd a következő év költségvetésének tervezésekor kalkuláljuk bele az összes dolgozóra vonatkozóan, ha a költségvetésünkbe belefér akkor mindenki kapja meg.

**Lukáts Gábor PB elnök**

Van-e kérdés, hozzászólás, javaslat? Mivel nincs, ezért felteszem szavazásra, ki az, aki elfogadásra javasolja a Litér Község Önkormányzata Képviselő-testület fele, az egy fő közfoglalkoztatott részére az önkormányzat által biztosított ingyenes egyszeri meleg étkezést október 01-től.

*A Pénzügyi, Gazdasági és Településfejlesztési Bizottság 7 igen szavazattal elfogadja*

**63/2020.(IX.24.) PB határozat**

A Pénzügyi, Gazdasági és Településfejlesztési Bizottság 7 igen szavazattal elfogadásra javasolja Litér Község Önkormányzata Képviselő-testület fele, egy fő közfoglalkoztatott részére 2020. október 1-től az egyszeri ingyenes meleg étkeztetés biztosítását.

Határidő: azonnal

Felelős: Lukáts Gábor PB elnök

**6.) Árkok lefedése**

*Előadó: Varga Mihály polgármester*

**Lukáts Gábor PB elnök**

Az hatodik napirendi pont árkok lefedése Litéren.

Van-e szóbeli kiegészítés?

**Varga Mihály polgármester**

Árajánlatokat kértünk be a község csapadékvíz elvezető árkok lefedésére az ülés előtti utolsó pillanatban. A műszaki tartalmat én határoztam meg. A megadott határidőig csak egy vállalkozó adott be árajánlatokat, amelyet mindenki megkapott.

 **Lukáts Gábor PB elnök**

Az árajánlatokon látott térkövezés nem ajánlott, mert a buszok is az Álmos utcában közlekednek és tönkre tehetik a felületet, szerintem most egyenlőre le kellene teríteni murvával, és ha további forrásunk lesz rá pályázati vagy saját, mindenképpen az aszfaltozást javasolnám.

**Auerbach János képviselő**

A megadott paraméterkekel nem tudunk dönteni, felül kell vizsgálni a műszaki tanácsadó bevonásával, de különítsünk el költségvetésünkben összeget a munkálatokra.

**Lukáts Gábor PB elnök**

Szerintem fontossági sorrendet kell felállítani. Javaslom előszőr a Bem utca és Bajcsy utcai közlekedésének a zavartalan forgalmának biztosítása érdekében kezdjük meg az árok lefedésének munkálatait, erre e képviselő testület biztosít bruttó 3.000.000Ft-ot, továbbá, az Álmos utca 2-től az Árpád utcái szakaszon az óvoda előtti nyílt árok fedésére a biztonságos közlekedés biztosítása érdekében rendelkezésre bocsájt bruttó 1.500.000Ft összegért, mivel a műszaki tartalomnál a beérkezett indikatív ajánlatok 10cm betont tartalmaznak, ezért ezeknek a felülvizsgálatát műszakilag pontosítani kell, 15cm beton 8-as vashálóval kerüljön megépítésre. Ennek megfelelően kérjen be polgármester úr újabb műszaki ajánlatokat és amennyiben az előirányzati keretbe a kivitelezési szerződé megköthető úgy rendelje meg, ha pedig nem akkor hozza vissza pénzügyi bizottság elé, de legfontosabb a sorrendiség.

Van-e kérdés, hozzászólás, javaslat? Mivel nincs, ezért felteszem szavazásra, ki az, aki elfogadásra javasolja a Litér Község Önkormányzata Képviselő-testület fele, az árkok lefedésére a Bem utca és Bajcsy utcában bruttó 3.000.000Ft, és az Álmos utca 2-től az Árpád utcáig bruttó 1.500.000Ft összeget elkülöníteni a költségvetésben.

*A Pénzügyi, Gazdasági és Településfejlesztési Bizottság 7 igen szavazattal elfogadja*

**64/2020.(IX.24.) PB határozat**

A Pénzügyi, Gazdasági és Településfejlesztési Bizottság 7 igen szavazattal elfogadásra javasolja Litér Község Önkormányzata Képviselő-testület fele, az árkok lefedésére a Bem utca és Bajcsy utcára bruttó 3.000.000Ft, és az Álmos utca 2-től az Árpád utcáig bruttó 1.500.000Ft összeget elkülöníteni a tartalék terhére. Megbízza a polgármestert a műszaki tartalom felülvizsgálatára a műszaki tanácsadó bevonásával, és újabb árajánlatok bekérésre, valamint a meghatározott keretösszeg terhére a munkálatok megrendelésére.

Határidő: azonnal

Felelős: Lukáts Gábor PB elnök

**8.) Vegyes ügyek**

Megkérdezem van-e valakinek egyéb hozzászólása a vegyes ügyekhez, ha nincs több hozzászólás, a bizottsági ülést 18.25-kor lezárom

Lukáts Gábor Heffler Gáborné

 PB elnök bizottsági tag